ભગવાન જગન્નાથજીની ૧૪૧મી રથયાત્રા અષાઢી બીજ, શનિવારે પવિત્ર એવા ‘પુષ્ય નક્ષત્ર' અને ‘ગજકેસરી યોગ'માં પ્રસ્થાન થઈ છે. સતત બીજા વર્ષે ‘પહિંદ વિધિ' કરી મુખ્યમંત્રી વિજય રૂપાણી અને નાયબ મુખ્યમંત્રી નીતિન પટેલ સવારે ૭ વાગ્યે રથયાત્રાનો પ્રારંભ કરાવ્યો હતો. રથયાત્રા નિમિત્તે નિજ મંદિર સહિત રથયાત્રાના માર્ગોમાં લોખંડી સુરક્ષા બંદોબસ્ત છે. ભગવાન જગન્નાથજીના મામાના ઘર એવા સરસપુરમાં તડામાર તૈયારીઓ ચાલી રહી છે. રથયાત્રા મામાને ઘરે સરસપુર 12 વાગ્યા આસપાસ પહોંચશે જ્યાં બે લાખથી વધુ લોકો મહાપ્રસાદનો લાભ લેશે. ભગવાન જગન્નાથજીની રથયાત્રામાં અખાડિયનો અને ભજન મંડળીઓ અનેરું આકર્ષમ જોવા મળી રહ્યું છે.